CELEX: 32012R0072
Language: hr
Date: 2012-01-27 00:00:00
Title: Provedbena uredba Komisije (EU) br. 72/2012 od 27. siječnja 2012. o izmjeni i odstupanju od Provedbene uredbe (EU) br. 543/2011 o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća

03/Sv. 57
            
            
               HR
            
            
               Službeni list Europske unije
            
            
               274
            
         32012R0072
   
               L 026/26
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 72/2012
   od 27. siječnja 2012.
   o izmjeni i odstupanju od Provedbene uredbe (EU) br. 543/2011 o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 103.h točku (b) u vezi s njezinim člankom 4.,
   budući da:
   
               (1)
            
            
               Uredbom (EZ) br. 1234/2007 uspostavlja se zajednička organizacija poljoprivrednih tržišta koja uključuje i sektore voća i povrća te prerađevina voća i povrća. Člankom 103.e stavkom 1. Uredbe (EZ) br. 1234/2007 predviđeno je da u regijama država članica u kojima je stupanj organiziranosti proizvođača u sektoru voća i povrća posebno nizak, Komisija može, na temelju odgovarajuće potkrijepljenog zahtjeva, ovlastiti države članice da proizvođačkim organizacijama isplate nacionalnu financijsku pomoć u visini do najviše 80 % financijskih doprinosa iz članka 103.b stavka 1. točke (a) te Uredbe.
            
         
               (2)
            
            
               Člankom 91. stavkom 1. Provedbene uredbe Komisije (EU) br. 543/2011 (2) predviđeno je da se za potrebe članka 103.e stavka 1. Uredbe (EZ) br. 1234/2007 stupanj organiziranosti proizvođača u regiji države članice izračunava kao vrijednost proizvodnje voća i povrća koja je ostvarena u toj regiji i koju su na tržište stavile proizvođačke organizacije, udruženja proizvođačkih organizacija i proizvođačke grupe, podijeljena s ukupnom vrijednošću proizvodnje voća i povrća ostvarene u toj regiji. Kako bi se osiguralo pravilno korištenje nacionalne pomoći, primjereno je objasniti pravila za izračunavanje stupnja organiziranosti.
            
         
               (3)
            
            
               Sukladno članku 91. stavku 2. drugom podstavku Provedbene uredbe (EU) br. 543/2011, regijom se treba smatrati onaj dio državnog područja države članice koji zbog svojih administrativnih, geografskih ili gospodarskih značajki čini posebnu cjelinu. Kako bi se osigurala dosljednost i mogućnost provjere, primjereno je pojasniti definiciju regije te utvrditi minimalno razdoblje u kojem nije dopušteno mijenjati definiciju regije, osim zbog objektivno opravdanih razloga.
            
         
               (4)
            
            
               Provedbenu uredbu (EU) br. 543/2011 treba stoga na odgovarajući način izmijeniti.
            
         
               (5)
            
            
               Člankom 92. stavkom 1. prvim podstavkom Provedbene uredbe (EU) br. 543/2011 predviđeno je da se zahtjevi za odobrenjem dodjele nacionalne financijske pomoći za operativne programe koji će se provoditi u određenoj kalendarskoj godini moraju dostaviti Komisiji do 31. siječnja te godine. Kako bi se omogućilo da se izmijenjeni članak 91. Provedbene uredbe (EU) br. 543/2011 može primjenjivati u 2012., primjereno je predvidjeti odstupanje od roka predviđenog u članku 92. stavku 1. prvom podstavku te Provedbene uredbe. Nadalje, treba predvidjeti mogućnost ispravka zahtjeva poslanih prije stupanja na snagu ove Uredbe.
            
         
               (6)
            
            
               Kako bi se osiguralo da se zahtjevi za odobrenjem dodjele nacionalne financijske pomoći za operativne programe koji će se provoditi u 2012. mogu dostaviti u skladu s novim pravilima, ova bi Uredba trebala stupiti na snagu sljedećeg dana od dana objave. Međutim, članak 95. stavak 1. Provedbene uredbe (EU) br. 543/2011 također propisuje da se zahtjevu kojim se od Unije traži nadoknada sredstava moraju priložiti dokazi o stupnju organiziranosti proizvođača u dotičnoj regiji. Ova Uredba stoga ne bi smjela dovoditi u pitanje zahtjeve kojima se u skladu s člankom 95. stavkom 1. Provedbene uredbe (EU) br. 543/2011 od Unije traži nadoknada nacionalne financijske pomoći koju je Komisija odobrila prije dana stupanja na snagu ove Uredbe.
            
         
               (7)
            
            
               Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Izmjena Provedbene uredbe (EU) br. 543/2011
   Članak 91. Provedbene uredbe (EU) br. 543/2011 zamjenjuje se sljedećim:
   
      „Članak 91.
      Stupanj organiziranosti proizvođača i definicija regije
      1.   Za potrebe članka 103.e stavka 1. Uredbe (EZ) br. 1234/2007 stupanj organiziranosti proizvođača u regiji države članice izračunava se kao vrijednost proizvodnje voća i povrća koja je ostvarena u dotičnoj regiji i koju su na tržište stavile proizvođačke organizacije, udruženja proizvođačkih organizacija i proizvođačke grupe, podijeljena s ukupnom vrijednošću proizvodnje voća i povrća ostvarene u toj regiji.
      Vrijednost proizvodnje voća i povrća koja je ostvarena u dotičnoj regiji i koju su na tržište stavile proizvođačke organizacije, udruženja proizvođačkih organizacija i proizvođačke grupe iz prvog podstavka obuhvaća samo one proizvode za koje su te proizvođačke organizacije, udruženja proizvođačkih organizacija i proizvođačke grupe priznate. Članci 42. i 50. primjenjuju se mutatis mutandis. Pri izračunavanju navedene vrijednosti uzima se u obzir samo proizvodnja proizvođačkih organizacija, udruženja proizvođačkih organizacija i proizvođačkih grupa koja je ostvarena u dotičnoj regiji i koju su proizvođačke organizacije, udruženja proizvođačkih organizacija i proizvođačke grupe stavile na tržište.
      Za izračunavanje ukupne vrijednosti proizvodnje voća i povrća koja je ostvarena u dotičnoj regiji primjenjuje se mutatis mutandis metodologija navedena u Prilogu I. Uredbi (EZ) br. 138/2004 Europskog parlamenta i Vijeća (3).
      2.   Smatra se da je stupanj organiziranosti proizvođača u regiji države članice posebno nizak ako je prosječni stupanj, izračunan kako je predviđeno u stavku 1., za zadnje tri godine za koje postoje podaci manji od 20 %.
      3.   Nacionalna financijska pomoć može se dobiti samo za proizvodnju voća i povrća ostvarenu u regiji iz ovog članka.
      4.   Za potrebe ovog poglavlja, države članice utvrđuju regije kao poseban dio svog državnog područja u skladu s objektivnim i nediskriminirajućim kriterijima kao što su njihove agronomske i gospodarske značajke te njihov regionalni potencijal u području poljoprivrede/voća i povrća ili njihova institucionalna ili administrativna struktura, te za koje postoje podaci potrebni za izračun stupnja organiziranosti u skladu sa stavkom 1.
      Regije koje država članica utvrdi za potrebe ovog poglavlja ne smiju se mijenjati najmanje 5 godina, osim ako je takva promjena objektivno opravdana zbog razloga koji nisu povezani s izračunom stupnja organiziranosti proizvođača u dotičnoj regiji ili regijama.
   
   Članak 2.
   Odstupanje od članka 92. stavka 1. Provedbene uredbe (EU) br. 543/2011
   Odstupajući od članka 92. stavka 1. prvog podstavka Provedbene uredbe (EU) br. 543/2011, zahtjeve za odobrenjem dodjele nacionalne financijske pomoći u skladu s člankom 103.e stavkom 1. Uredbe (EZ) br. 1234/2007 za operativne programe koji će se provoditi u 2012. države članice dostavljaju do 29. veljače 2012.
   Države članice određuju regije, uključujući i njihove zemljopisne granice kako je predviđeno u članku 91. stavku 4. Provedbene uredbe (EU) br. 543/2011 kako je izmijenjena ovom Uredbom, u svom prvom zahtjevu za odobrenjem koji dostave nakon dana stupanja na snagu ove Uredbe. Prema potrebi, zahtjeve za odobrenjem za 2012. poslane Komisiji prije datuma stupanja na snagu ove Uredbe države članice ispravljaju do 29. veljače 2012.
   Članak 3.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   Ona ne dovodi u pitanje zahtjeve kojima se u skladu s člankom 95. stavkom 1. Provedbene uredbe (EU) br. 543/2011 od Unije traži nadoknada nacionalne financijske pomoći koju je Komisija odobrila prije dana stupanja na snagu ove Uredbe.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. siječnja 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 299, 16.11.2007., str. 1.
   
      (2)  SL L 157, 15.6.2011., str. 1.